มีอาการตามัวเวลา เจอแสงสว่างๆ แต่กระพริบตาถี่ๆดีขึ้นบ้าง เกิดจากสาเหตุอะไรคะ อายุ24 สายตาสั้น ใส่แว่นอยู่แล้ว
สวัสดีค่ะ อาการตามัวเวลาเจอแสงสว่างอาจจะเกิดจาก ความผิดปกติของดวงตาเช่นการมี ภาวะสายตาสั้น สายตายาว สายตาเอียง หรือเกิดจากโรคหลอดเลือดสมอง โรคไมเกรน การบาดเจ็บบริเวณดวงตา กระจกตาถลอก หรือรอยแผลเป็นบนกระจกตา จอตาติดเชื้อ โรคเส้นประสาทตาอักเสบ โรคจอประสาทตาเสื่อม หรือการมีสิ่งแปลกปลอมเข้าไประคายเคืองตา เป็นต้นแนะนำการใส่แว่นเพื่อรักษาภาวะการมองเห็นที่ผิดปกติเอาไว้ตลอดเวลา หากต้องออกแดด ควรใส่แว่นกันแดดร่วมด้วย ไม่ไปขยี้ตาเองบ่อยๆ ไม่เอายาอะไรไปหยอดเองเพราะยังไม่ทราบการวินิจฉัย หลีกเลี่ยงที่ที่มีฝุ่นควันหรือแสงแดดจ้าควรไปพบแพทย์ ถ้า มองเห็นไม่ชัด เห็นสีเพี้ยนไป ปวดตา ตาแดงระคายเคืองมาก เพราะอาจเป็นสัญญาณของการติดเชื้อหรือการเริ่มสูญเสียการมองเห็น ที่ควรได้รับการตรวจเพิ่มเติมโดยจักษุแพทย์ต่อไป